Knowsley (borough)
Knowsley je metropolitanski borough od 147,231 stanovnika na sjeverozapadu Engleske u Grofoviji Merseyside.

Geografske karakteristike 

Knowsley leži istočno od Liverpoola, po teritoriju koji je nekad pripadao Grofoviji Lancashire, a administrativni centar mu je Huyton.

Ime je dobio po parohiji Knowsley tradicionalnom sjedištu porodice Stanley, Earlova od Derbya od 14. vijeka.

Osim Prescot, koji je bio važan centar za proizvodnju satova još od 18. vijeka, ostatak Knowsleya doživio je industrijski razvoj tokom 20. vijeka. 

Huyton se razvio između 1930. - 1950. kao industrijsko predgrađe Liverpoola. Kirkby se razvio nakon 1952., kad je Liverpool počeo graditi novu industrijsku zonu. Ostala naselja borougha razvila su se kao stambena predgrađa Liverpoola. 

U Halewoodu je 1960. podignuta nova tvornica automobila, u to vrijeme jedan od najvećih industrijskih kompleksa na svijetu. Pored automobila u boroughu se danas proizvode električni kablovi u Prescotu, uz to ima dosta pogona mašinske, prehrambene i lake industrije.

Pored industrije Knowsley je danas poznat i po Safari parku sa divljim životinjama.

Historija 

Metropolitanski borough Knowsley formiran je nakon administrativne reforme zemlje 1. aprila 1974. 

Tad su se ujedinili dotadašni urbani distrikti Huyton-with-Roby, Kirkby i Prescot sa većim dijelom ruralnog distrikta Whiston, i manjim dijelom ruralnog distrikta West Lancashire, koji su svi do tada administrativno pripadali Grofoviji Lancashire.

Pobratimski gradovi 

 Moers, Njemačka

Izvori

Vanjske veze 

 Knowsley Metropolitan Borough Council  

Administrativna podjela Engleske
Merseyside